मैकमोहन ने ‘शोले’ के अलावा ‘हंसते ज़ख़्म’, ‘ज़ंजीर’, ‘रफ़ूचक्कर’, ‘हेराफेरी’, ‘ख़ूनपसीना’, ‘शान’, ‘काला पत्थर’, ‘कर्ज़’, ‘डॉन’, ‘सवाल’, ‘सत्ते पे सत्ता’ जैसी क़रीब 200 फ़िल्मों में अभिनय किया। इनमें उनकी भांजी रवीना टण्डन’ द्वारा निर्मित फ़िल्म ‘स्टम्प्ड’ भी शामिल है। साल 2009 में प्रदर्शित हुई फ़िल्म ‘लक बाय चांस’ मैकमोहन की आख़िरी फ़िल्म थी। छोटे परदे पर भी वो ‘संसार’, ‘औरत तेरी यही कहानी’, ‘बेताल’, ‘कृष्ण अर्जुन’, ‘खोज’, ‘कमाण्डर’ और ‘श्श्श्श...कोई है’ जैसे कई धारावाहिकों में नज़र आए।